# Javier Puado Díaz

Javier Puado Díaz (Barcelona, 25 de maig de 1998) és un futbolista professional català que juga en la posició de migcampista ofensiu al RCD Espanyol. És internacional amb la selecció espanyola.

## Trajectòria

Va començar a formar-se com a futbolista a les categories inferiors de la UE Cornellà i va fitxar pel planter del RCD Espanyol la temporada 2014-15 per reforçar el juvenil B; aviat va destacar per la seva facilitat golejadora. La temporada 2016-17 va ascendir al filial, però en la seva primera aparició amb l'equip es va trencar el lligament creuat del genoll esquerre. Malgrat aquest entrebanc, després de sortir d'aquesta lesió, els números golejadors de Puado no van passar desapercebuts pel Reial Madrid, que va tractar d'incorporar-lo al seu filial a la recta final del mercat d'estiu de la temporada 2017-18. L'operació estava pràcticament tancada, però el president de l'Espanyol, Chen Yansheng, la va frenar personalment.
L'estiu de 2018, després de l'arribada de Rubi a la banqueta del RCD Espanyol i de marcar dos gols en pretemporada, Puado va passar al primer equip per la temporada 2018-19. Va debutar a la primera jornada de lliga davant del Celta de Vigo. Va marcar el seu primer gol com a professiona l'1 de novembre, el de l'empat en una derrota per 1–2 a fora contra el Cadis CF, a la Copa del Rei.
El 16 de novembre de 2019, Puado fou cedit al Reial Saragossa de Segona Divisió, per cobrir-hi la baixa de Raphael Dwamena. Després de tornar a l'RCDE Stadium, va marcar 12 gols durant la temporada 2020–21 – el segon màxim golejador de l'equip, només darrer dels 23 de Raúl de Tomás – i l'Espanyol va tornar a la màxima categoria com a campió de segona, després d'un any d'absència.

## Internacional

El 25 de març de 2019 va debutar amb la selecció de Catalunya, i va fer el gol de la victòria en el partit amistós contra la selecció de Veneçuela. El 2022 va disputar el partit Catalunya – Jamaica a Montilivi.
El 6 de setembre de 2019, Puado va debutar amb la selecció espanyola sub-21, jugant la primera part en una victòria per 1–0 contra el Kazakhstan a la fase de classificació de la Campionat d'Europa de Futbol sub-21 de la UEFA de 2021. Seleccionat per Luis de la Fuente per la fase final, va obrir el marcador de la victòria per 3–0 contra Eslovènia a la fase de grups, i va marcar un doblet en una victòria per 2–1 al temps afegit en els quarts de final contra Croàcia.
Va debutar amb la selecció espanyola absoluta el 8 de juny de 2021, marcant en un amistós que acabà en victòria per 4–0 contra Lituània a Leganés i en el qual deu dels titulars eren jugadors debutants.

## Referències

* ↑ Sport. «Puado, otro producto de la cantera» (en castellà), 19-08-2018. [Consulta: 30 març 2019].
* ↑ «Liga Santander 2018-19: Tablas para ir calentando» (en castellà), 18-08-2018. [Consulta: 30 març 2019].
* ↑ «Los suplentes del Cádiz sonrojan al Espanyol» (en castellà). Marca, 01-11-2018. [Consulta: 1r novembre 2018].
* ↑ «Javi Puado, cedido al R. Zaragoza» (en castellà). RCD Espanyol, 16-11-2019. [Consulta: 18 novembre 2019].
* ↑ Molero, Iván «El ascenso que Puado guarda en una taquilla de La Romareda» (en castellà). Diario AS, 06-05-2021 [Consulta: 2 juny 2021].
* ↑ «El Espanyol cae como campeón ante un Alcorcón salvado» (en castellà). Sport, 30-05-2021 [Consulta: 2 juny 2021].
* ↑ «Raúl de Tomás llega lanzado a LaLiga Santander como máximo goleador» (en castellà). El Desmarque, 31-05-2021. [Consulta: 2 juny 2021].
* ↑ «Catalonia 2-1 Venezuela: Bojan and Puado help Gerard Lopez's side triumph at Montilivi». Sport, 25-03-2019 [Consulta: 28 novembre 2019].
* ↑ NacióDigital. «Els 23 jugadors convocats a la selecció catalana per enfrontar-se a Jamaica | NacióDigital». Arxivat de l'original el 2022-05-23. [Consulta: 26 maig 2022].
* ↑ Egea, Pablo «Dani Olmo tira de galones en una nueva sub 21» (en castellà). Marca, 06-09-2019 [Consulta: 2 juny 2021].
* ↑ Andrés, José Manuel «La sub-21 golea a Eslovenia y se acerca a la fase final del Europeo» (en castellà). Heraldo de Aragón, 24-03-2021 [Consulta: 2 juny 2021].
* ↑ Villaescusa, Luis «España sufre para superar a Croacia y se mete en las semifinales de la Eurocopa sub-21» (en castellà). El País, 31-05-2021 [Consulta: 2 juny 2021].
* ↑ Hurtado, José Luis «Zubimendi llama a Luis Enrique» (en castellà). Marca, 08-06-2021 [Consulta: 8 juny 2021].

## Enllaços externs

* Javier Puado Díaz a BDFutbol
* Javier Puado Díaz, Fitxa a Soccerway